શિમોન, ગુસ્તા ડ્રેન્જર અને તેના સાથીદારો ખાસ હેતુપૂર્વક એવો ઈરાદો ધરાવતા હતા, કે વસાહત સાથે જોડાયેલી પ્રાચિન શાંતિમય પરંપરાની વિરુદ્ધમાં જઈને, તેમના વિરોધને એક સાર્વત્રિક બળવાનું સ્વરૂપ આપવામાં આવે. માત્ર એસએસ માટે અનામત એવા કાર્મેલિકા સ્ટ્રીટમાં આવેલા બેગેટેલા સિનેમામાં એમણે બોમ્બ ફોડ્યો હતો. જંગલી વસાહતોમાં કે જોખમી બનતી જતી પોલિશ ક્રેકોવની શેરીઓમાં જઈને, જર્મન રાષ્ટ્રના ટેકામાં લડવાને બદલે ભાગેડૂ સૈનિકો લેની રાઇફેન્સ્ટાલની ફિલ્મ જોવા માટે સિનેમાઘરના અંધારામાં ઘૂસી ગયા હતા. બરાબર એ જ ક્ષણે સિનેમાઘરમાં ભયાનક વિસ્ફોટ થયેલો, જેણે આખી જગ્યા ભસ્મીભૂત થઈ ગઈ હતી.